Annonce til indrykning på Esbjerg Kommunes hjemmeside.

**Annoncens startdato:** 16-09-2021

**Annoncens slutdato:** 30-09-2021 (min. 14 dage)

Ansøgning om miljøgodkendelse efter Husdyrbrugloven

Nørre Farup Vej 11, 6760 Ribe

Esbjerg Kommune har modtaget en ansøgning om miljøgodkendelse af husdyrbruget.

Der søges om at udvide produktionsarealet for malkekvæg fra 3.048 m2 til 4.248 m2. Der bygges ny tilbygning til stald.

**Henvendelse om ansøgningen**

Anmodning om at se ansøgningsmaterialet eller at modtage udkastet til afgørelse kan sendes til:

* miljo@esbjerg.dk eller
* Esbjerg Kommune, Natur & Vandmiljø, Torvegade 74, 6700 Esbjerg

Henvendelsen skal være modtaget senest den **30. september 2021**.

Yderligere oplysninger om sagen kan fås på tlf. nr. 7616 5123.

Esbjerg Kommune skal vurdere ansøgningens påvirkning på miljøet.

Enhver har ret til:

* At se ansøgningsmaterialet og kommentere det. Ansøgningsmaterialet vil blive sendt pr. mail og kommentarer skal gives senest 2 uger fra man har fået materialet.
* At bede om at få tilsendt udkastet til afgørelse, når det foreligger. Det er muligt, at kommentere udkastet indenfor en frist på 30 dage fra det er modtaget.

**Yderligere oplysninger**

Retten til at se sagens akter, sker med de begrænsninger, der fremgår af offentlighedsloven, forvaltningsloven og lov om aktindsigt i miljøoplysninger. Det gælder både i forhold til udkastet til afgørelse og eventuelt supplerende materiale.

Vi gør opmærksom på, at der er åbenhed i Esbjerg Kommunes sagsbehandling, og at høringssvar i miljøsager er omfattet af reglerne om aktindsigt. For god ordens skyld skal vi derfor oplyse, at tilkendegivelser samt navn og adresse på hvem, der er kommet med tilkendegivelsen vedr. sagen, vil kunne optræde i Esbjerg Kommunes afgørelse, som offentliggøres på [https://dma.mst.dk](https://dma.mst.dk/) og kommunens hjemmeside. Enhver, som er interesseret, kan bede om at få en kopi af indkomne høringssvar. Derudover vil modtagne bemærkninger kunne blive forelagt ansøgeren til kommentering, hvis vi skønner, at det er nødvendigt.